CELEX: C2004/273/56
Language: lt
Date: 2004-11-06 00:00:00
Title: Byla T-261/04 Alain Crespinet 2004 m. birželio 21 d. pareikštas ieškinys Europos Bendrijų Komisijai

6.11.2004   
            
            
               LT
            
            
               Europos Sąjungos oficialusis leidinys
            
            
               C 273/28
            
         Alain Crespinet 2004 m. birželio 21 d. pareikštas ieškinys Europos Bendrijų Komisijai
   (Byla T-261/04)
   (2004/C 273/56)
   Bylos kalba: prancūzų
   2004 m. birželio 21 d. Europos Bendrijų Pirmosios instancijos teisme buvo pareikštas Alain Crespinet, gyvenančio Rosières (Belgija), atstovaujamo avocats Sébastien Orlandi, Albert Coolen, Jean-Noël Louis ir Etienne Marchal, nurodžiusių adresą dokumentams įteikti Liuksemburge, ieškinys Europos Bendrijų Komisijai.
   Pareiškėjas Pirmosios instancijos teismo prašo:
   
               —
            
            
               panaikinti sprendimą dėl pirmenybės taškų jam suteikimo 2003 m. vykdyto paaukštinimo darbe metu bei sprendimą neįrašyti jo pavardės į pareigūnų, kurie buvo tais pačiais metais paaukštinti darbe suteikiant jiems A 5 kategoriją, sąrašą;
            
         
               —
            
            
               priteisti iš atsakovo bylinėjimosi išlaidas.
            
         Teisiniai pagrindai ir pagrindiniai argumentai
   Šioje byloje pareiškėjas skundžia Paskyrimo tarnybos atsisakymą 2003 metais vykdyto paaukštinimo darbe metu jį paaukštinti darbe suteikiant A 5 kategoriją, nes tais pačiais metais nebuvo suteikta pakankamai pirmenybės taškų, būtinų siekiant svarstyti paaukštinimo darbe galimybę.
   Pareiškėjas savo reikalavimus grindžia:
   
               —
            
            
               Nuostatų 5, 7 ir 26 straipsnių pažeidimu;
            
         
               —
            
            
               Nuostatų 43 ir 45 straipsnių bei jų bendrųjų įgyvendinimo nuostatų pažeidimu,
            
         
               —
            
            
               atitikimo tarp pareigų ir kategorijos principo pažeidimu,
            
         
               —
            
            
               karjeros principo pažeidimu,
            
         
               —
            
            
               vienodo požiūrio ir nediskriminavimo principo pažeidimu.
            
         Pareiškėjas ypač mano, kad Nuostatų 45 straipsnio bendrųjų įgyvendinimo nuostatų 12 straipsnio 3 dalis numato, kad taško už išdirbtus kategorijoje metus suteikimas yra pareigūnų, kuriuos rengiamasi paaukštinti darbe, įvertinimas už jų tarnybos stažą toje kategorijoje, neatsižvelgiant į per tuos metus įrodytus turimus tikruosius privalumus, apie kurios yra rengiamos vertinimo ataskaitos.